HR
23.11.2022.
Službeni list Europske unije
L 303/19
DELEGIRANA UREDBA KOMISIJE (EU) 2022/2291 оd 8. rujna 2022. o izmjeni Priloga I. Uredbi (EU) 2019/1021 Europskog parlamenta i Vijeća o postojanim organskim onečišćujućim tvarima u pogledu heksaklorobenzena (Tekst značajan za EGP)
EUROPSKA KOMISIJA,
uzimajući u obzir Ugovor o funkcioniranju Europske unije, uzimajući u obzir Uredbu (EU) 2019/1021 Europskog parlamenta i Vijeća od 20. lipnja 2019. o postojanim organskim onečišćujućim tvarima (1), a posebno njezin članak 15. stavak 1., budući da: (1)
Uredbom (EU) 2019/1021 provode se obveze Unije na temelju Stockholmske konvencije o postojanim organskim onečišćujućim tvarima (2) i Protokola o postojanim organskim onečišćujućim tvarima uz Konvenciju iz 1979.
o dalekosežnom prekograničnom onečišćenju zraka (3).
(2)
U skladu s člankom 3. stavkom 1.
Uredbe (EU) 2019/1021 zabranjuje se proizvodnja, stavljanje na tržište i uporaba tvari navedenih u Prilogu I., zasebno, u smjesama ili u proizvodima, podložno članku 4. te uredbe.
(3)
Heksaklorobenzen je naveden u Prilogu I. Uredbi (EU) 2019/1021 bez granične vrijednosti za nenamjerno prisutne onečišćujuće tvari u tragovima.
(4)
Člankom 15. stavkom 1.
Uredbe (EU) 2019/1021 Komisija se ovlašćuje za donošenje delegiranih akata radi izmjene postojećih unosa u Prilogu I. kako bi ih prilagodila znanstvenom i tehničkom napretku.
(5)
Komisija je utvrdila prisutnost heksaklorobenzena kao nečistoće u nekim tvarima, smjesama i proizvodima, uključujući pesticide, klorirana otapala, tinte, premaze, boje i tonere, plastiku te tvari za obradu drva i tvari za obradu tekstila.
(6)
Kako bi se pojasnila pravna situacija i olakšala provedba u pogledu uporabe tvari, smjesa ili proizvoda koji sadržavaju heksaklorobenzen kao nenamjerno prisutnu onečišćujuću tvar u tragovima, trebalo bi utvrditi graničnu vrijednost za nenamjerno prisutne onečišćujuće tvari u tragovima od 10 mg/kg (0,001 % masenog udjela) za heksaklorobenzen.
(7)
Uredbu (EU) 2019/1021 trebalo bi stoga na odgovarajući način izmijeniti,
DONIJELA JE OVU UREDBU:
Članak 1.
Prilog I. Uredbi (EU) 2019/1021 mijenja se u skladu s Prilogom ovoj Uredbi.
Članak 2.
Ova Uredba stupa na snagu dvadesetog dana od dana objave u Službenom listu Europske unije.
(1) SL L 169, 25.6.2019., str. 45.
(2) SL L 209, 31.7.2006., str. 3.
(3) SL L 81, 19.3.2004., str.
37.